Úrsula Corberó

**Úrsula Corberó Delgado**, nada en Barcelona o 11 de agosto de 1989, é unha actriz catalá moi coñecida polo seu papel de *Ruth Gómez* na serie xuvenil *Física o química* (2008-2011) e de *Tokio* na serie *La casa de papel* (2017-2021).

## Traxectoria profesional 
Corberó debutou como María na serie de televisión *Mirall Trencat* en 2002. Apareceu como *Sarah* na serie *Ventdelplà* en 2005-06, e na serie *Cuenta átras* en 2007. En 2008, interpretou o papel de *Manuela Portillo* na serie *El Internado,* e comezou a traballar na canle española *Antena 3* na serie de televisión *Física o química* ata 2010. O seu personaxe, Ruth Gómez, sufría de bulimia. A serie atraeu moita controversia, pero Corberó foi eloxiada pola súa excelente actuación.

A actriz apareceu en varias películas, incluíndo a película de terror *XP3D*, a comedia *Quien Mato a Bambi?*, e *Off Course (Perdiendo el Norte)*, xunto aos actores Blanca Suárez e Yon González. A película *Cómo sobrevivir a una despedida* é o seu primeiro papel protagonista e confirmou que é unha das mellores actrices cómicas de España.

En 2017 protagonizou a serie de televisión *La Casa de Papel*, como Silene Oliveira "Tokio", onde gañou fama internacional. A serie foi emitida orixinalmente na canle española *Antena 3* e ao ano seguinte foi posta a disposición internacional por Netflix. Foi nomeada ao premio á mellor actriz nunha serie de televisión nos premios Feroze e en 2018 gañou o premio Iris español á mellor actriz.

Máis tarde ese ano, interpretou o seu primeiro papel dramático na película de Julio Medem *El Árbol de la Sángre*. Ela encarnaba o papel de *Rebeca*, unha muller misteriosa que, xunto co seu marido, descobre segredos sobre a súa familia.

En 2018, recibiu o seu primeiro papel en inglés na serie dramática estadounidense *Snatch*. Ela actuou xunto aos actores Rupert Grint e Luke Pasqualino.

En 2019, apareceu como ela mesma (Úrsula Corberó) na comedia española *Paquita Salas.*

En 2020, protagonizou o vídeo musical de *Un Día (One Day)*, unha canción de J Balvin, Dua Lipa, Bad Bunny e Tainy. 

A finais de 2019, Corberó foi anunciado como *La Baronesa (The Baroness)* na *Snake Eyes*, spin-off de G.I. Joe, facendo o seu debut en Hollywood. A película está dirixida por Robert Schwentke e está protagonizada polos actores Henry Golding, Andrew Koji e Samara Weaving. Lanzado o 23 de xullo de 2021 en Dolby Cinema e IMAX. Estaba dispoñible para transmitir en Paramount+, 45 días despois do seu debut en teatro.

En abril de 2022, Corberó uniuse ao elenco da próxima película de acción de Netflix *Lift*, protagonizada por Gugu Mbatha-Raw, Kevin Hart, Vincent D'Onofrio e Paul Anderson, entre outros. A película está dirixida por F. Gary Gray e producida por Matt Reeves.

## Vida persoal 
En 2009, Corberó saíu co actor Israel Rodríguez durante dous anos. En 2011, saíu co tenista Feliciano López durante cinco meses. A partir de 2013, mantivo unha relación co modelo e actor Andrés Velencoso, ata 2015.

Desde 2016 mantén unha relación co actor español Miguel Herrán, a quen coñeceu na serie de televisión *La casa de papel*. Desde 2022 viven xuntos en Madrid.

## Filmografía 
### Televisión 
* 2002 : *Mirall trencat* na TV3 : María (10 anos)
* 2005 - 2006 : *Ventdelplá* na TV3 : Sara
* 2007 : *Cuenta atrás* na Cuatro : Alumna
* 2007 : *El internado* na Antena 3 : Manuela Portillo
* 2008 - 2011 : *Física o química* na Antena 3 : Ruth Gómez Quintana
* 2011 - 2019 : *14 de abril. La República* na La 1 : Beatriz de la Torre
* 2012 : *Volare* na TV3 : Lila / Malva
* 2013 : *Mario Conde, los días de gloria* na Telecinco : Paloma Aliende
* 2013 : *Gran Reserva* na La 1 : Julia Cortázar / Laura Márquez
* 2014 : *Isabel* na La 1 : Margarida de Austria
* 2014 : *Con el culo al aire* na Antena 3 : Sofía
* 2015 : *Anclados* na Telecinco : Natalia Guillén
* 2015 : *La dama velada* na Rai 1 : Anita
* 2016 : *La embajada* na Antena 3 : Ester Salinas Cernuda
* 2017 : *¿Qué fue de Jorge Sanz?* na Movistar+ : Ela mesma (Úrsula)
* 2017 - 2021 : *La casa de papel* na Antena 3 / Netflix : Silene Oliveira Tokio
* 2017 : *La casa de papel*: *Tercer grado* na AtresPlayer : Ela mesma (Úrsula)
* 2018 : *Snatch* na Crackle : Inés Santiago
* 2019 : *Paquita Salas* na Netflix : Ela mesma (Úrsula)
* 2020 : *La casa de papel: El fenómeno* na Netflix : Ela mesma (Úrsula)
* 2021 : *La casa de papel: de Tokio a Berlín* na Netflix : Ela mesma (Úrsula)

### Cine 
* 2007: *Crónica de una voluntad* de Julio de la Fuente : Cova
* 2011: *Elsinor Park* de Jordi Roigé : Lissa
* 2011 : *XP3D* de Sergi Vizcaíno : Belén
* 2011 : *Diapositivas* : La Novia
* 2013 : *Afterparty* de Miguel Larraya : María / Laura
* 2013 : *Crimen con vista al mar* de Gerardo Herrero : Sonia Torres
* 2013 : *¿Quién mató a Bambi?* de Santi Amodeo : Paula Larrea
* 2013 : *Lluvia de albóndigas 2* de Chris Miller : Sam (voz)
* 2015 : *Perdiendo el norte* de Nacho G. Velilla : Nadia
* 2015 : *Cómo sobrevivir a una despedida* de Manuela Burló Moreno : Marta
* 2015 : *Secretos de belleza* de Inés de León : Ela mesma (Úrsula)
* 2016 : *La corona partida* de Jordi Frades : Margarida de Austria
* 2016 : *Mascotas* de Chris Renaud : Katie (voz)
* 2017 : *Emoji: la película* de Tony Leondis : Sonrisas (voz)
* 2017 : *Proyecto Tiempo. Parte I: La Llave* de Isabel Coixet : Alma
* 2017 : *Muñeca vudú* de Inés de León : Angie
* 2018 : *El Árbol de la Sángre* de Julio Medem : Rebeca
* 2018 : *Etiqueta Negra* de David Vergés : Alex
* 2021 : ''Snake Eyes: G.I. Joe's Origin* de Robert Schwentke : La Baronesa (The Baroness)
* 2023 : *Lift'' de F. Gary Gray : Camila

## Notas 
## Véxase tamén 
### Ligazóns externas 
* Ficha en IMDb 
* Ficha en FilmAffinity